En 50-årig kvinde fra Hobro er tirsdag formiddag i livsfare, efter hun var ude for en alvorlig trafikulykke sent mandag aften. Uheldet sker som en soloulykke, hvor den 50-årige pådrager sig skader på ben og ansigt. På vej til hospitalet får kvinden hjertestop, men det lykkes redderne at genoplive kvinden, som nu er lagt i kunstigt koma. Tirsdag morgen er der intet nyt om kvindens tilstand. Det fortæller vagtchef ved Nordjyllands Politi, Per Jørgensen. Trafikulykken skete på Savannevej ved Østhavnen. Her ser et vidne kvinden køre frem og tilbage på den samme vejstrækning flere gange med høj hastighed og kraftige accelerationer. Til sidst bremser kvinden for enden af vejen, hvor hun kommer ud i rabatten. Bilen bliver kastet op i luften og flyver cirka ti meter, inden den lander i grøften. Nordjyllands Politi ved ikke, hvad kvinden laver på Savannevej på det øde havneområde sent om aftenen. - Det får vi nok først belyst, når vi taler med hende, siger vagtchef Per Jørgensen. Opdateret 09.15

Opsummering:
Kvinde i livsfare efter trafikulykke i Aalborg natten til tirsdag. Opdateret klokken 09.15.